Diari Oficial de la Generalitat Valenciana


Sumari del DOGV 2503, del 09-05-1995 (1995/834620)

ACORD de 18 d'abril de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera.
-----------------------------------------------------------------------------------------------------------------------------------------------------------------------------------

### Dades del document

Número de DOGV
:   2503

Data del DOGV
:   09-05-1995

Secció del DOGV
:   ALTRES DISPOSICIONS

Número del document
:   1995/834620


Data del document
:   18-04-1995

Organisme emissor
:   Conselleria d'Administració Pública

Tipus de document
:   Acord

ACORD de 18 d'abril de 1995, del Govern Valencià, pel qual es declara la urgent ocupació dels béns i drets subjectes a expedient d'expropiació forçosa de l'Ajuntament d'Almàssera.   
El Govern Valencià, en la reunió de 18 d'abril de 1995, adoptà l'acord següent:  
L'Ajuntament d'Almàssera, després de l'aprovació del projecte d'obres i el compliment de la resta dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del projecte d'urbanització del sistema general d'espais lliures núm. 3 i part del carrer Francisco Adell.  
Aquesta declaració d'urgent ocupació es justifica en en les següents raons:  
- Necessitat d'urbanitzar la zona verda situada en aquests terrenys que actualment estan envoltats d'habitatges i totalment degradats, amb el consegüent perill per a la salut pública i la qualitat de vida de tots els veïns, ja que l'entrada als habitatges s'ha d'efectuar mitjançant aquesta zona.  
- Necessitat d'ampliar els carrers Francisco Adell i 9 d'Octubre, oberts parcialment i que, habitualment, provoquen embussos de trànsit sobretot al carrer Francisco Adell que actualment serveix per a comunicar la part nord del poble amb l'eixida, mitjançant l'avinguda Santa Maria del Puig, a la carretera nacional 340.  
Sotmès l'expedient a informació pública, els afectats van presentar al·legacions que van ser resoltes pel ple de la corporació en sessió celebrada el dia 7 de novembre de 1994.  
El tràmit del procediment s'ha fet d'acord amb la Llei d'Expropiació Forçosa i el seu Reglament.  
Per tot això, fent ús de les facultats conferides pel Reial Decret 3318/1983, de 25 d'agost, d'acord amb els articles 32 i 17 de l'Estatut d'Autonomia de la Comunitat Valenciana, en relació amb l'article 25 de la Llei de la Generalitat Valenciana 5/1983, de 30 de desembre, i a proposta del conseller d'Administració Pública, el Govern Valencià  
ACORDA:  
Declarar la urgent ocupació dels béns i drets subjectes a expedient d'expropiació forçosa instruït per l'Ajuntament d'Almàssera per a l'execució del projecte d'urbanització del sistema general d'espais lliures núm. 3 i part del carrer Francisco Adell.  
Llista de béns afectats  
Parcel·la número 1  
Propietària: Sra. Francisca Margaix Margaix, en representació de Construcciones García Margaix, SL.  
Domicili a efecte de notificació: c/ Carraixet, 5. Almàssera.  
Descripció de la finca: parcel·la pendent d'urbanitzar a la zona verda SGL 3.  
Superfície: 328,21 m2.  
Sòl: urbà.  
Limitacions:  
- Nord, Sr. Antonio García Tamarit.  
- Sud, meitat del vial carrer 9 d'Octubre.  
- Est, terrenys propietat de l'Ajuntament d'Almàssera.  
- Oest, carrer 9 d'Octubre i terrenys propietat de la Sra. Francisca Margaix Margaix (Cogama, SL).  
Inscrita: al Registre de la Propietat de València núm. 3, tom 1434, llibre 55 d'Almàssera, full 69, finca 4988, inscripció 1a. agregació rectificada.  
Parcel·la número 2  
Propietària: Sra. María del Carmen Pascual Gálvez, en representació d'EZDAL, SL.  
Domicili a efecte de notificació: c/ 622, 7. Paterna.  
Descripció de la finca: parcel·la pendent d'urbanitzar a la zona verda SGL 3.  
Superfície: 176'81 m2.  
Sòl: urbà.  
Limitacions:  
- Nord, terrenys propietat de l'Ajuntament.  
- Sud, meitat del vial carrer 9 d'Octubre.  
- Est, c/ Francisco Adell.  
- Oest: terrenys propietat de l'Ajuntament.  
Inscrita: al Registre de la Propietat de València núm. 3, tom 1403, llibre 51 d'Almàssera, full 169, finca 315-N, inscripció 4ª compra.  
Parcel·la número 3  
Propietària: Sra. María del Carmen Pascual Gálvez, en representació d'EZDAL, SL.  
Domicili a efecte de notificació: c/ 622, 7. Paterna.  
Descripció de la finca: parcel·la pendent d'urbanitzar a la zona verda SGL 3.  
Superfície: 23'80 m2.  
Sòl: urbà.  
Limitacions:  
- Nord, terrenys propietat de Construcciones García Margaix.  
- Sud, meitat del vial del carrer 9 d'Octubre.  
- Est, terrenys propietat de l'Ajuntament.  
- Oest, terrenys propietat de Construcciones García Margaix.  
Inscrita: al Registre de la Propietat de València núm. 3, tom 1405, llibre 53 d'Almàssera, full 29, finca 4880, inscripció 1ª segregació i permuta.  
Aquest acord es publicarà en el Diari Oficial de la Generalitat Valenciana a l'efecte de l'article 56.2 del Reglament d'Expropiació Forçosa, perquè les persones interessades, després de publicada la llista i fins al moment d'estendre'n l'acta prèvia, puguen formular per escrit davant l'Ajuntament d'Almàssera al·legacions a l'efecte de corregir les possibles errades que s'hagen produït en enunciar els béns afectats per la urgent ocupació.  
Contra aquest acord, que posa fi a la via administrativa, procedeix interposar després de la comunicació preceptiva al Govern Valencià, recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptadors des de la publicació d'aquest acord en el Diari Oficial de la Generalitat Valenciana, segons el que estableixen els articles 48, 109.c) i 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 37.1, 57.2.f) i 58 de la Llei Reguladora de la Jurisdicció Contenciosa Administrativa (disposicions addicionals deu i onze de la Llei 30/1992), sense perjudici que les persones interessades interposen qualsevol altre recurs que consideren oportú.  
València, 18 d'abril de 1995  
El conseller secretari del Govern Valencià,  
LUIS BERENGUER FUSTER